text: Banksucces siger farvel 
  28 maj 2010 kl. 16.23
  Sydbanks administrerende direktør, Carsten Andersen, holdt i dag fredag afskedsreception i Aabenraa. Her vinkede han farvel til 300 erhvervsfolk, forretningsforbindelser og bankkunder.
  Fra lille til meget stor
  Carsten Andersen har på tre årtier sendt Sydbank op fra nedrykningsstregen som en lille regional bank nede på en 20. plads med 260 ansatte til at være Danmarks 4. største med 2.500 medarbejdere og en balance på 150 mia. kr.
  
  Eneste kvindelige adm. bankdirektør
  Ny adm. direktør bliver bankdirektør Karen Frøsig, der har været medlem af bankens direktion siden 2008. Hun bliver Danmarks eneste kvindelige adm. bankdirektør. Karen Frøsig, der er uddannet cand.jur., fulgte med overtagelsen af Aktivbanken i 1994 med over i Sydbank, hvor hun året efter blev leder af bankens juridiske afdeling.
  